CELEX: 32015R1342
Language: mt
Date: 2015-04-22 00:00:00
Title: Regolament ta' Delega tal-Kummissjoni (UE) 2015/1342 tat-22 ta' April 2015 li jemenda l-metodoloġija tal-klassifikazzjoni tal-prodotti skont l-attività mniżżla fl-Anness A tar-Regolament (UE) Nru 549/2013 tal-Parlament Ewropew u tal-Kunsill (Test b'rilevanza għaż-ŻEE)

4.8.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 207/35
            
         REGOLAMENT TA' DELEGA TAL-KUMMISSJONI (UE) 2015/1342
   tat-22 ta' April 2015
   li jemenda l-metodoloġija tal-klassifikazzjoni tal-prodotti skont l-attività mniżżla fl-Anness A tar-Regolament (UE) Nru 549/2013 tal-Parlament Ewropew u tal-Kunsill
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 549/2013 tal-Parlament Ewropew u tal-Kunsill tal-21 ta' Mejju 2013 dwar is-sistema Ewropea tal-kontijiet nazzjonali u reġjonali fl-Unjoni Ewropea (1), u b'mod partikolari l-Artikolu 2(2) tiegħu,
   Billi:
   
               (1)
            
            
               Is-Sistema Ewropea tal-Kontijiet stabbilita permezz tar-Regolament (UE) Nru 549/2013 (ESA 2010) hija sistema ta' kontijiet nazzjonali u reġjonali mfassla biex tissodisfa r-rekwiżiti tal-politika ekonomika, soċjali u reġjonali tal-Unjoni.
            
         
               (2)
            
            
               L-Anness tar-Regolament (KE) Nru 451/2008 tal-Parlament Ewropew u tal-Kunsill (2), li jistipula l-klassifikazzjoni tal-prodotti skont l-attività (CPA), ġie adottat biex jirrifletti r-rekwiżiti tal-Unjoni fil-qasam tal-istatistika. Ġie ssostitwit bir-Regolament tal-Kummissjoni (UE) Nru 1209/2014 (3).
            
         
               (3)
            
            
               Ir-referenzi li jsiru fis-sistema Ewropea tal-Kontijiet (ESA 2010) tal-klassifiki tal-prodotti skont l-attività (CPA) jridu jaqblu mal-klassifiki ġodda stabbiliti bir-Regolament tal-Kummissjoni (UE) Nru 1209/2014.
            
         
               (4)
            
            
               Għaldaqstant, ir-Regolament (UE) Nru 549/2013 għandu jiġi emendat skont dan,
            
         ADDOTTAT DAN IR-REGOLAMENT:
   Artikolu 1
   L-Anness A tar-Regolament (UE) Nru 549/2013 jiġi emendat b'konformità mal-Anness ta' dan ir-Regolament.
   Artikolu 2
   Dan ir-Regolament jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-22 ta' April 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 174, 26.6.2013, p. 1.
   
      (2)  Ir-Regolament (KE) Nru 451/2008 tal-Parlament Ewropew u tal-Kunsill tat-23 ta' April 2008 li jistabbilixxi klassifikazzjoni statistiska ġdida tal-prodotti skont l-attività (KPA) u jħassar ir-Regolament tal-Kunsill (KEE) Nru 3696/93 (ĠU L 145, 4.6.2008, p. 65).
   
      (3)  Ir-Regolament tal-Kummissjoni (UE) Nru 1209/2014 tad-29 ta' Ottubru 2014 li jemenda r-Regolament (KE) Nru 451/2008 tal-Parlament Ewropew u tal-Kunsill li jistabbilixxi klassifikazzjoni statistika ġdida tal-prodotti skont l-attività (KPA) u jħassar ir-Regolament tal-Kunsill (KEE) Nru 3696/93 (ĠU L 336, 22.11.2014, p. 1).
   
      ANNESS
      L-Anness A tar-Regolament (UE) Nru 549/2013 huwa emendat kif ġej:
      
                  1.
               
               
                  It-termini “CPA Rev. 2” u “CPA 2008” huma sostitwiti b'dan li ġej:
                  “CPA”.
               
            
                  2.
               
               
                  Fl-Anness 7.1, it-terminu “Gruppi 261: tagħmir u bords elettroniċi” huwa sostitwit b'dan li ġej:
                  “Gruppi 261: komponenti u bords elettroniċi”.
               
            
                  3.
               
               
                  Il-Kapitolu 23 huwa emendat kif ġej:
                  
                              (a)
                           
                           
                              Fit-Tabella P*3 il-paragrafu “Tħaffir fil-minjieri u fil-barrieri; prodotti mmanifatturati; ġestjoni tal-elettriku, tal-gass, tal-ilma u tal-iskart; kostruzzjonijiet u xogħol ta' kostruzzjoni” huwa sostitwit bil-paragrafu li ġej:
                              “Tħaffir fil-minjieri u fil-barrieri; prodotti mmanifatturati; l-elettriku, il-gass, il-fwar u l-arja kkundizzjonata; il-provvista tal-ilma; is-sistemi ta' dranaġġ, il-ġestjoni tal-iskart u s-servizzi ta' rimedju; kostruzzjonijiet u xogħlijiet ta' kostruzzjoni”.
                           
                        
                              (b)
                           
                           
                              It-Tabella P*10 hija emendata kif ġej:
                              
                                          (i)
                                       
                                       
                                          “Tħaffir fil-minjieri u fil-barrieri; prodotti mmanifatturati; ġestjoni tal-elettriku, tal-gass, tal-ilma u tal-iskart” tiġi ssostitwita b'dan li ġej:
                                          “Tħaffir fil-minjieri u fil-barrieri; prodotti mmanifatturati; l-elettriku, il-gass, il-fwar u l-arja kkundizzjonata; provvista tal-ilma; sistemi ta' dranaġġ, ġestjoni tal-iskart u servizzi ta' rimedju”;
                                       
                                    
                                          (ii)
                                       
                                       
                                          “Kostruzzjonijiet u xogħol ta' kostruzzjoni” tiġi ssostitwita minn “Kostruzzjonijiet u xogħlijiet ta' kostruzzjoni”;
                                       
                                    
                                          (iii)
                                       
                                       
                                          “Servizzi ta' kummerċ bl-ingrossa u bl-imnut; servizzi ta' tiswija ta' vetturi bil-mutur u ta' muturi; servizzi ta' trasport u ta' ħżin; akkomodazzjoni u servizzi tal-ikel” huwa mibdul b'dan li ġej:
                                          “Servizzi ta' kummerċ bl-ingrossa u bl-imnut; servizzi ta' tiswija ta' vetturi bil-mutur u ta' muturi; servizzi ta' trasport u ta' ħżin; servizzi ta' akkomodazzjoni u tal-ikel”;
                                       
                                    
                                          (iv)
                                       
                                       
                                          “servizzi amministrattivi u ta' sostenn” huwa mibdul b'dan li ġej:
                                          “servizzi amministrattivi u ta' sostenn”;
                                       
                                    
                                          (v)
                                       
                                       
                                          “Servizzi ta' amministrazzjoni pubblika u ta' difiża; servizzi ta' sigurtà soċjali obbligatorja; edukazzjoni; servizzi marbuta mas-saħħa tal-bniedem u mal-ħidma soċjali” huwa sostitwit b'dan li ġej;
                                          “Servizzi ta' amministrazzjoni pubblika u ta' difiża; servizzi ta' sigurtà soċjali obbligatorja; servizzi tal-edukazzjoni; servizzi marbuta mas-saħħa tal-bniedem u mal-ħidma soċjali”;
                                       
                                    
                                          (vi)
                                       
                                       
                                          “Servizzi ta' arti, ta' divertiment u ta' rikreazzjoni, tiswija ta' prodotti tal-unitajiet domestiċi u servizzi oħra” huwa sostitwit minn dan li ġej:
                                          “Servizzi ta' arti, ta' divertiment u ta' rikreazzjoni; servizzi oħra; servizzi ta' unitajiet domestiċi bħala dawk li jħaddmu; oġġetti u servizzi mhux differenzjati pprodotti minn unitajiet domestiċi għall-użu proprju; servizzi pprovduti minn organizzazzjonijiet u korpi barra mit-territorju”.
                                       
                                    
                        
                              (c)
                           
                           
                              It-Tabella P*38 hija emendata kif ġej:
                              
                                          (i)
                                       
                                       
                                          “Tessuti, ilbies u prodotti tal-ġilda” huwa sostitwit b'dan li ġej: “Tessuti; ilbies; prodotti tal-ġilda u oħrajn relatati”;
                                       
                                    
                                          (ii)
                                       
                                       
                                          “Prodotti tal-injam u tal-karta, u servizzi tal-istampar” huwa sostitwit minn dan “Prodotti tal-injam u tal-karta, u servizzi tal-istampar u ta' reġistrar”;
                                       
                                    
                                          (iii)
                                       
                                       
                                          [ma japplikax għall-Malti]
                                       
                                    
                                          (iv)
                                       
                                       
                                          [ma japplikax għall-Malti]
                                       
                                    
                        
                              (d)
                           
                           
                              It-Tabella P*64 hija emendata kif ġej:
                              
                                          (i)
                                       
                                       
                                          “irkupru ta' materjali” huwa sostitwit b'dan li ġej: “servizzi ta' irkupru ta' materjali”;
                                       
                                    
                                          (ii)
                                       
                                       
                                          [Ma japplikax għall-Malti]
                                       
                                    
                        
                              (e)
                           
                           
                              [Ma japplikax għall-Malti]